Κοινές εκδόσεις αναμνηστικών κερμάτων των 2 ευρώ

Έως σήμερα, οι χώρες της ζώνης του ευρώ έχουν εκδώσει από κοινού πέντε αναμνηστικά κέρματα: το πρώτο, το Μάρτιο του 2007, για τον εορτασμό της *[[Συνθήκες της Ρώμης (1957)|50ής επετείου της Συνθήκης της Ρώμης]]*, το δεύτερο με θέμα τη *[[Ευρώ|10η επέτειο της Οικονομικής και Νομισματικής Ένωσης]]*, τον Ιανουάριο του 2009, το τρίτο το 2012 για να εορταστούν τα δέκα έτη του ευρώ, το τέταρτο το 2015 για την 30ή επέτειο καθιέρωσης της Ευρωπαϊκής Σημαίας και το πέμπτο το 2022 με θέμα την επέτειο των τριάντα πέντε χρονιών του προγράμματος Erasmus.

Κατά κανόνα, η κάθε χώρα της ζώνης του ευρώ μπορούσε να εκδίδει ετησίως ένα μόνο αναμνηστικό κέρμα των 2 ευρώ. Κατ' εξαίρεση, μπορούσε να εκδώσει και δεύτερο, υπό την προϋπόθεση ότι η έκδοση θα πραγματοποιηθεί από κοινού με τις άλλες χώρες της ζώνης του ευρώ για τον εορτασμό γεγονότων ευρωπαϊκής σημασίας. Ήδη από το 2012 μπορεί να εκδίδει και δεύτερο εθνικό αναμνηστικό δίευρο, με πρώτη εφαρμογή από το Λουξεμβούργο, που το έτος αυτό εξέδοσε τρία αναμνηστικά, δυο εθνικά και ένα κοινό (10 έτη κυκλοφορίας του Ευρώ).

Τα κέρματα που εκδίδονται από κοινού, φέρουν το ίδιο σχέδιο στην εθνική τους όψη, ενώ το όνομα της χώρας έκδοσης και το εορταζόμενο γεγονός αναγράφονται στην αντίστοιχη γλώσσα.

## Συνθήκη της Ρώμης (2007)
Η πρώτη κοινή έκδοση έγινε το 2007 για τη συμπλήρωση 50 χρόνων από την υπογραφή της Συνθήκης της Ρώμης που θεωρείται το ιδρυτικό έγγραφο της Ευρωπαϊκής Ένωσης. Συμμετείχαν οι 13 χώρες μέλη της ευρωζώνης: Αυστρία, Βέλγιο, Γαλλία, Γερμανία, Ελλάδα, Ιρλανδία, Ισπανία, Ιταλία, Λουξεμβούργο, Ολλανδία, Πορτογαλία, Σλοβενία και Φινλανδία. Το σχέδιο απεικονίζει ένα ανοιχτό βιβλίο που συμβολίζει το κείμενο της συνθήκης πάνω σε ένα φόντο βασισμένο σε σχέδιο του Μιχαήλ Άγγελου για την πλατεία του Καπιτωλίου στη Ρώμη, την πόλη όπου υπογράφηκε η συνθήκη. Στο πάνω μέρος υπάρχει η επιγραφή *PACTVM ROMANVM QVINQVAGENARIVM* στα λατινικά ή σε μετάφραση στη γλώσσα της χώρας (*ΣΥΝΘΗΚΗ ΤΗΣ ΡΩΜΗΣ 50 ΧΡΟΝΙΑ* στα Ελληνικά).

## 10η επέτειος της Οικονομικής και Νομισματικής Ένωσης (2009)
Το 2009 συμπληρώθηκαν 10 χρόνια από τη γέννηση του ευρώ ως νομισματική μονάδα (τα πρώτα χαρτονομίσματα και κέρματα κυκλοφόρησαν το 2002). Για τον εορτασμό της επετείου έγινε η δεύτερη κοινή έκδοση αναμνηστικού κέρματος. Μέχρι το 2009 οι χώρες της ευρωζώνης έγιναν 16 (η Κύπρος και η Μάλτα έγιναν μέλη το 2008 και η Σλοβακία το 2009). Το σχέδιο της έκδοσης έγινε αντικείμενο διαγωνισμού με ψηφοφορία στο διαδίκτυο. Κέρδισε το σχέδιο του **Γιώργου Σταματόπουλου**, γλύπτη της Τράπεζας της Ελλάδος που έχει επίσης σχεδιάσει την εθνική όψη των ελληνικών κερμάτων ευρώ. Η τεχνοτροπία του σχεδίου αναπαριστά το ευρώ ως «αποτέλεσμα της μακραίωνης ιστορίας των εμπορικών συναλλαγών του ανθρώπου, που ξεκίνησαν προϊστορικά ως συναλλαγές σε είδος».

}
|-
| rowspan="2" |150x150εσ
| colspan="2" |
| colspan="2" |700000
|-
| colspan="4" |**Επιγραφή:** *MALTA*, *UEM (Unjoni Ekonomika u Monetarja)*
|-
| rowspan="2" |150x150εσ
| colspan="2" |
| colspan="2" |5,3 εκατομμύρια
|-
| colspan="4" |**Επιγραφή:** *Nederland*, *EMU (economische en monetaire unie)*
|-
| rowspan="2" |150x150εσ
| colspan="2" |
| colspan="2" |1,285 εκατομμύρια
|-
| colspan="4" |**Επιγραφή:** *PORTUGAL*, *UEM (União Económica e Monetária)*
|-
| rowspan="2" |150x150εσ
| colspan="2" |
| colspan="2" |2,5 εκατομμύρια
|-
| colspan="4" |**Επιγραφή:** *SLOVENSKO*, *HMÚ (Hospodárska a menová únia)*
|-
| rowspan="2" |153x153εσ
| colspan="2" |
| colspan="2" |1 εκατομμύριο
|-
| colspan="4" |**Επιγραφή:** *SLOVENIJA*, *EMU (Ekonomska in monetarna unija)*
|-
| rowspan="3" |150x150εσ
| colspan="2" |
| colspan="2" |1,4 εκατομμύρια
|-
| colspan="4" |**Επιγραφή:** *SUOMI FINLAND*, *2009*, *EMU*
|-
| colspan="4" |**Επιγραφή στο δακτύλιο:** *TALOUS – JA RAHALIITTO EMU*
|-
| colspan="4" |Η τελική επιλογή του σχεδίου επιλέχθηκε μέσα από ηλεκτρονική ψηφοφορία από τις 31 Ιανουαρίου 2008 έως 22 Φεβρουαρίου 2008, με τα αποτελέσματα να ανακοινώνονται στις 25 Φεβρουαρίου 2008. Τα σχέδια είχαν προεπιλεγεί από τους εθνικούς διευθυντές των νομισματοκοπείων της ευρωζώνης.
|}

## Δέκα έτη ευρώ (2012)

Για να εορταστούν τα δέκα έτη του ευρώ, οι υπουργοί οικονομικών της ευρωζώνης αποφάσισαν να κόψουν τα κράτη μέλη της ζώνης του ευρώ αναμνηστικό κέρμα των 2 ευρώ με κοινό σχέδιο στην εθνική όψη. Οι πολίτες και οι κάτοικοι της ευρωζώνης επέλεξαν με δημόσια διαδικτυακή ψηφοφορία το σχέδιο που ανεδείχθη νικητής. Όσοι ψήφισαν μπορούσαν να διαλέξουν μεταξύ πέντε σχεδίων, τα οποία είχαν προεπιλεγεί από κριτική επιτροπή από επαγγελματίες στο πλαίσιο διαγωνισμού σχεδίου στον οποίο προσκλήθηκαν να συμμετάσχουν πολίτες από κάθε χώρα της ευρωζώνης, και επέλεξαν το σχέδιο που φιλοτέχνησε ο Helmut Andexlinger, επαγγελματίας σχεδιαστής στο νομισματοκοπείο της Αυστρίας.

## Τριάντα χρόνια Ευρωπαϊκής Σημαίας (2015)

Για να εορταστούν τα τριάντα χρόνια καθιέρωσης της Ευρωπαϊκής Σημαίας, οι υπουργοί οικονομικών της ευρωζώνης αποφάσισαν να κόψουν τα κράτη μέλη της ζώνης του ευρώ αναμνηστικό κέρμα των 2 ευρώ με κοινό σχέδιο στην εθνική όψη. Οι πολίτες και οι κάτοικοι της ευρωζώνης επέλεξαν με δημόσια διαδικτυακή ψηφοφορία το σχέδιο που ανεδείχθη νικητής. Όσοι ψήφισαν μπορούσαν να διαλέξουν μεταξύ πέντε σχεδίων, τα οποία είχαν προεπιλεγεί από κριτική επιτροπή από επαγγελματίες στο πλαίσιο διαγωνισμού σχεδίου στον οποίο προσκλήθηκαν να συμμετάσχουν πολίτες από κάθε χώρα της ευρωζώνης, και επέλεξαν το σχέδιο που φιλοτέχνησε ο κ. Γιώργος Σταματόπουλος, επαγγελματίας σχεδιαστής στο νομισματοκοπείο της Ελλάδας.

## Τριάντα πέντε χρόνια του [[Πρόγραμμα Erasmus|προγράμματος Erasmus]] (2022)

Για τον εορτασμό των 35 ετών του προγράμματος Erasmus, οι υπουργοί οικονομικών της ζώνης του ευρώ αποφάσισαν ότι τα
κράτη μέλη της ζώνης του ευρώ μπορούν να κόψουν αναμνηστικό κέρμα των 2 ευρώ με ένα κοινό σχέδιο στην εθνική όψη. Το
κοινό επέλεξε το νικητήριο σχέδιο με ψηφοφορία στο διαδίκτυο. Οι ψηφίσαντες είχαν να επιλέξουν μεταξύ έξι σχεδίων, τα οποία
είχαν προεπιλεγεί από κριτική επιτροπή αποτελούμενη από επαγγελματίες, κατόπιν διαγωνισμού σχεδίου μεταξύ των κρατών
μελών της ζώνης του ευρώ, και επέλεξαν το σχέδιο του κ. Joaquin Jimenez, επαγγελματία σχεδιαστή του Monnaie de Paris
(Νομισματοκοπείο των Παρισίων).

## Δείτε επίσης

* Αναμνηστικά κέρματα των 2 ευρώ
* Εθνικές εκδόσεις αναμνηστικών κερμάτων των 2 ευρώ
* Χρυσά και ασημένια συλλεκτικά νομίσματα Ευρώ
* Κέρματα ευρώ
* Ευρωζώνη

## Παραπομπές


Κατηγορία:Κέρματα ευρώ
Κατηγορία:Νομισματολογία
Κατηγορία:Αναμνηστικά κέρματα ευρώ